CELEX: 62019TN0484
Language: el
Date: 2019-07-04 00:00:00
Title: Υπόθεση T-484/19: Προσφυγή της 4ης Ιουλίου 2019 — Pearson Loan Finance κ.λπ. κατά Επιτροπής

16.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/27
            
         
      Προσφυγή της 4ης Ιουλίου 2019 — Pearson Loan Finance κ.λπ. κατά Επιτροπής
      (Υπόθεση T-484/19)
      (2019/C 312/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Pearson Loan Finance Unlimited (Λονδίνο, Ηνωμένο Βασίλειο), Pearson Overseas Holdings Ltd (Λονδίνο), και Pearson International Finance Ltd (Λονδίνο) (εκπρόσωποι: A. von Bonin και O. Brouwer, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής C(2019) 2526 τελικό, της 2ας Απριλίου 2019, σχετικά με την κρατική ενίσχυση SA.44896 που έθεσε σε εφαρμογή το Ηνωμένο Βασίλειο όσον αφορά εξαίρεση για τη χρηματοδότηση ομίλων ΕΑΕ·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι η προσβαλλόμενη απόφαση ενέχει πλάνη περί το δίκαιο, πρόδηλα σφάλματα εκτιμήσεως και έλλειψη επαρκούς αιτιολογίας κατά τον προσδιορισμό του συστήματος αναφοράς.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η προσβαλλόμενη απόφαση ενέχει πλάνη περί το δίκαιο, πρόδηλα σφάλματα εκτιμήσεως και έλλειψη επαρκούς αιτιολογίας, καθόσον εσφαλμένα χαρακτηρίσθηκε η εξαίρεση για τη χρηματοδότηση ομίλων ως παρέκκλιση από τη συνήθη λειτουργία του συστήματος αναφοράς.
               
            
                  3.
               
               
                  Με τον τρίτο λόγο ακυρώσεως προβάλλεται ότι η προσβαλλόμενη απόφαση ενέχει πλάνη περί το δίκαιο και πρόδηλα σφάλματα εκτιμήσεως, καθόσον διαπιστώνεται ότι η εξαίρεση για τη χρηματοδότηση ομίλωνυ εισάγει δυσμενή διάκριση μεταξύ οικονομικών φορέων.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η προσβαλλόμενη απόφαση ενέχει πλάνη περί το δίκαιο και πρόδηλα σφάλματα εκτιμήσεως, καθόσον προκύπτει το συμπέρασμα ότι η εξαίρεση για τη χρηματοδότηση ομίλων δεν δικαιολογείται από τη φύση ή τη γενική δομή του συστήματος αναφοράς.